Håvard Rugland

Håvard Rugland (født 1984), kallenavn Kickalicious, er en norsk placekicker. Han konkurrerte blant annet om plass i spillerstallen for flere lag i National Football League (NFL) og spilte for Detroit Lions i sesongoppkjøringen 2013.

 Karriere i NFL 
Den 16. september 2012 postet Rugland en video kalt Kickalicious™ på YouTube, under navnet "bighdeluxe". Videoen ble etter kort tid en internettsensasjon, og Rugland reiste til San Diego for å trene med den pensjonerte kickeren Michael Husted. I desember 2012 ble han invitert til en tryout med New York Jets I mars 2013 trente Rugland med Cleveland Browns og Lions, som senere signerte ham i april. 

Den 9. august 2013 spilte Rugland i sin debut i NFL, i en sesongoppkjøringskamp mot New York Jets, hvor han scoret på to av to forsøk, hvor ett field goal var fra 50 yards. Den 24. august 2013 ble Rugland kuttet fra laget til fordel for Akers. Han scoret på tre av tre forsøk i sesongoppkjøringen, fra 33, 49 og 50 yards. Han deltok deretter på trening med Green Bay Packers, men ble ikke lagt til i spillerstallen.

Den 28. januar 2015 publiserte Rugland og sponsoren Pepsi Max Norge en video kalt Kickalicious™ part 2 på sistnevntes YouTube-kanal, hvor Rugland viser frem trick-shots på kjente landemerker i Norge. Videoen hadde musikk fra Turboneger.

 Referanser 

 Eksterne lenker 


Kategori:Placekickere i amerikansk fotball
Kategori:Detroit Lions-spillere
Kategori:Norske utøvere av amerikansk fotball
Kategori:Norske youtubere
Kategori:Personer fra Gjesdal kommune